Regionen vil komme lægemanglen i yderkantsområder til livs, og der er en bonusordning et nyt lokkemiddel. - Det gør, at det er mere attraktivt for mig at passe mit job som hidtil, fortæller en af de læger, der har taget imod en fastholdelsesordning, 66-årige Olav Ross Sørensen fra Hjørring til P4 Nordjylland. Lægerne får mellem 100.000 og 400.000 kroner om året, hvis de bliver som praktiserende læge flere år, alt efter hvor i landsdelen de bor, og hvor gamle de er. Olav Ross Sørensen har tegnet en treårig kontrakt med regionen, mod at de betaler ham 110.000 kroner hvert kvartal. For de penge kan lægen købe sig til vikartimer, så de kan få mere frihed. Formand for regionens samarbejdsudvalg, Anton Kirk Toft, mener, at det er en god løsning. - Vi fastholder gode, dygtige læger og får passet patienterne, så de ikke lige pludselig står uden egen læge, siger han. Løsningen stiller også de praktiserende læger personligt tilfreds. - Ordningen hjælper mig med, at min praksis overlever, og det har jeg en personlig interesse i. Det er noget, jeg har arbejdet for i mange år, fortæller den 66-årige læge fra Hjørring.

Referat:
Pension eller penge. Det valg bliver praktiserende læger over 60 år i Nordjylland nu sat overfor.